След 6 милиона години на скука,
от както сме се отделили от
последния ни общ прародител маймуната,
нещо удивително се случва с нас преди по-малко от 100,000 години,
което междудругото е доста след като сме станали анатомично модерни.
Това нещо е появата на съзнанието
преди по-малко от 100,000 години, всъщност дори преди по малко от 40,000 години,
когато сме станали изцяло символични същества.
Тази голяма промяна е определена като
най-важната стъпка в еволюцията на човешкото поведение
и е съпътствана от появата на
каменното и пещерното изкуство по целия свят.
През последните 30 години изследвания начело с Д-р Дейвид Луис Уилямс
от университета Уитуатърсранд в Южна Африка, и много други,
предлагат интригуващ и радикален възможен отговор,
че появата на съзнанието е резултат
на срещата на нашите предци с халюциногенни растения
и началото на шаманизма.
Ако анализираме пещерното изкуство, няма време да задълбочаваме сега, но има
толкова много доказателства, че това е изкуство на променени състояния на съзнанието,
на видения
и че изглежда, че растения като гъбата Amanita muscaria или гъбата Psylocibin
са свързани с тази рязка и радикана промяна.
За да науча повече за тази мистерия
отидох в Амазонка, където все още има оцелели шамански традиции,
и където пият мощната халюциногенна отвара Аяхуаска,
с активна съставка диметилтриптамин, ДМТ,
структурата, на което е близка до тази на psylocibin-a
При нормални обстоятелства ДМТ не може да бъде активирано, ако се приема през устата
(затова на Запад обикновено бива пушено).
В стомаха ни има ензим, наречен МАО,
който деактивира ДМТ, при контакт с него.
Но в района на Амазонка, местните са преодоляли този проблем
и твърдят, че духовете са им помогнали това да се случи.
ДМТ-то в отварата Аяхуаска идва от растението сhacruna.
То се смесва с това увивно растение,
и от всичките хиляди растения в Амазонка
това единствено съдържа инхибитор на МАО,
който изключва този ензим в стомаха ни
и позволява на ДМТ-то в листата когато, двете са приготвени заедно в отварата
да бъде абсорбирано при прием през устата и ни отвежда на 4 часово приключение
през удивителни измерения.
Пиенето на аяхуаска не е шега работа.
На вкус отварата е ужасяваща
и има наистина отвратителна миризма
И след като сте изпили чашата си, ще откриете че в следващите 45 минути
може да се потите обилно, да чувствате гадене.
Доста скоро може дори да повръщате или да имате диария.
Така че никой не прави това за забавление.
И искам да добавя, че според мен, никой от халюциногените не трябва да се приема просто за забавление.
Те имат много по-сериозна и важна мисия за човечеството.
Ако не е забавно, какво всъщност ни привлича към Аяхуаска отново и отново
какво ни кара да се подлагаме на това изпитание?
Удивителните ефекти върху съзнанието.
Един от тези ефекти е свързан с креативността.
И можем да видим този креативен космически импулс в творбите
на шамани от Перу като тези на Пабло Амаринго
тези богати наситени цветове, удивителните видения, които са възпроизведени в тях.
Този креативен импулс също се разпространява и на Запад.
Много западни артисти са дълбоко повлияни от Аяхуаска
и също рисуват техните видения.
И както тези творби показват, един друг универсален белег на преживяването
е срещата с привидно интелигентни същества, които комуникират с нас телепатично.
Искам да отбележа, че нямам становище върху реалността на тези същества,
а само върху това че феноменологично те биват срещани от хора по целия свят.
Най-често срещаната от тях
е духът на аяхуаска, която още е наричана Майка Аяхуаска.
Тя е лечител, и въпреки че изгежда че тя е майката бог на планетата
тя изявява персонален интерес към нас като индивиди,
иска да ни излекува, да ни помогне да бъдем най-доброто, което можем да бъдем,
да поправи грешки в поведението ни, които ни подтикват по грешни пътища.
И това може би е причината
Аяхуаска да е толкова успешна в това да помага на хора да преудолеят зависимостта към твърди наркотици
като хероин и кокаин. Жак Мабит в клиниката Такиваси в Перу,
води там хероинови и кокаинови наркомани за месец,
подлага ги на 12 сесии с Аяхуаска.
Те се срещат с Майка Аяхуаска
и повече от половината си тръгват напълно свободни от зависимостта си,
никога повече не се връщат към нея и дори нямат симптоми на абстиненция.
Същия метод на лечение е прилаган в Канада от д-р Габор Мате
докато канадското правителство решава да се намеси и прекратява лечението му
под предлога че самата аyahuasca е нелегален наркотик.
Аз самият имам опит с това. Не че съм бил зависим към хероин или кокаин,
но 24 години пуших марихуана нон стоп.
Всичко започна пушейки тревата, а по-късно поглъщайки изпаренията й,
но простата истина е че 24 години аз бях постоянно напушен...
и това ми харесваше. Чувствах че това ми помага с работата ми на писател
и може би понякога беше така, но когато за първи път се срещнах с Аяхуаска
пуших марихуана вече от 16 години и почти веднага
Майка Аяхуаска започна да ми дава сигнали, че това вече не ми помага
и ме подтиква да се държа зле с хората около мен.
Аз естествено игнорирах тези сигнали с години
и продължавах да бъда напушен по 16 часа на ден.
Това негативно поведение, което Аяхуаска се опитваше да ми покаже, ставаше все по-зле и по-зле.
Не искам да говоря против канабиса и вярвам че е право на всеки възрастен
да избере да пуши канабис ако желае,
но аз мисля, че аз не го използвах отговорно, а злоупотребявах.
Ставах все по-параноиран, ревнив, властен, мнителен,
изпадах в ирационални изблици на гняв и често правих живота на моята партньорка Санта мизерия
И когато отидох за обичайната си среща с Аяхуаска
през Октомври 2011, тя ми наби шамарите по най-невероятния начин.
Бях поставен през изпитание. Беше нещо като преглед на живота ми
и не е случайно че Аяхуаска е наричана увивното растение на мъртвите.
Беше ми показана собствената ми смърт и ми беше показано, че ако стигна до смъртта
и това, което ме очаква след нея,
без да съм поправили грешките, които съм сторили ще е много лошо за мен и всъщност
буквално ме заведе в Ада
И този Ад наподобяваше картината на Йеронимус Бош.
Отвратително място, малко наподобяващо мястото,
което древните египтяни наричали съдилището на Озирис,
където нашите души са притеглени на везните в присъствието на Боговете
срещу перцето на истината , на справедливостта, на космическата хармония.
И ми беше показано, че пътят, по който вървях,
злоупотребата ми с канабис и поведението причинено от това,
щеше да ме отведе до
унищожение в света след смъртта
така че може би не е очудващо, че когато се върнах в Англия
по-късно през октомври 2011, отказах канабиса
и не съм пушил отново от тогава.
И всъщност, и отново говоря само от личен опит без да коментирам други случаи на пушене на канабис,
сякаш огромен товар падна от гърба ми.
Аз съм освободен по невероятни начини. Не само че креативността ми не е възпрепятствана,
напротив, пиша много по-продуктивно, много по-креативно,
много по-фокусирано и също така много по-ефективно
и започнах да обръщам внимание на негативните аспекти на поведението си
които канабисът издигаше на преден план
и се опитвам да бъда по-грижовен, по-обичащ, по-позитивен човек
и цялата тази трансформация, наистина това е огромна индивидуална трансформация за мен,
беше направена възможна благодарение на срещата със Смъртта, която майка Аяхуаска ми даде.
И знаете ли какво, това ме кара да попитам какво е Смъртта?
Нашата материалистична наука редуцира всичко до материята
и материалистичната наука на Запад казва, че сме само месо, че сме само телата си,
така че щом мозъкът умре това е краят на съзнанието,
няма живот след Смъртта, няма душа,
просто изгниваме и ни няма.
Но всъщност честните учени трябва да признаят,
че съзнанието е най-голямата мистерия за науката
и никой не знае как точно работи.
Мозъкът е замесен по някакъв начин,
но не сме сигурни как. Може би мозъкът генерира съзнанието
както генераторът прави електричество. Ако се придържаме към тази парадигма,
естествено, че не можем да вярваме в живота след смъртта.
Когато генераторът се счупи, съзнанието изчезва,
но е също толкова възможно връзката,
и нищо в невронауките не изключва тази възможност,
че връзката е повече като връзката между телевизионния сигнал и телевизора.
И в този случай, когато телевизорът е развален, разбира се, че телевизионният сигнал продължава.
И това е парадигмата на всички спиритуални традиции,
че сме безсмъртни души, временно въплътени в тези физични форми,
за да се учим и да растем и да се развиваме.
И ако наистина искаме да узнаем за тази мистерия
последните хора, към които трябва да се обръщаме са учени материалисти-редукционисти.
Те въобще нямат какво да кажат по въпроса.
По-добре да се обърнем към древните египтяни, които са вкарали най-добрите си кадри да мислят
3000 години по въпроса за смъртта,
и по въпроса как трябва да живеем животите си, за да се подготвим
за това, с което ще се сблъскаме след смъртта.
И древните египтяни са изразили техните идеи в трансцеденталното изкуство,
което все още ни докосва емоционално и днес,
и те са стигнали до някои много специфични изводи,
като например че душата оцелява след смъртта, и че ние ще бъдем държани отговорни за
всяка една мисъл, действие, постъпка, които сме преживели,
така че най-добре да приемем тази ценна възможност - да сме родени в човешко тяло-
сериозно и да направим най-доброто от нея.
В тези изследвания отностно мистерията на смъртта
древните египтяни не просто са упражнявали въображението си.
Те са ценили високо състоянието на сън, и вече се знае, че са използвали халюциногенни растения,
като синята водна лилия.
Интересно е че дървото на живота при древните египтяни
скоро е идентифицрано като Acacia nilotica,
което съдържа високи количества ДМТ - диметилтриптамин,
същото активно вещество, което намираме и в Аяхуаска.
Трудно е да си представим общество по-различно
от обществото на древните египтяни от нашето общество днес.
Ние мразим състояния на видения.
В нашето общество, ако искаме да обидим някого, го наричаме мечтател.
В древните общества това е било похвала.
Издигнали сме огромни уреди от въоражени бюрокрации,
които да превземат нашето лично пространство, които да изкъртят вратите ни,
които да ни арестуват, които да ни изпратят в затвора, понякога с години,
за притежанието на дори миниатюрни количества псилоцибин или субстанции като ДМТ,
било то под форма за пушене или в отварата Аяхуаска.
И все пак иронично, както знаем, ДМТ е естествен мозъчен хормон.
Всички ние го имаме в тялото си, но функцията му
остава неизяснена поради липсата на изследвания.
И не е като обществото ни принципно да е против променени състояния на съзнанието,
правят се милиони от нечестивия съюз между психиатри и фармацевтичната индустрия,
които предписват субстанции, за да контролират така наречените синдроми на депресия
или синдром на нарушеното внимание и хиперактивност при тийнейджъри.
Да не говорим за любовната ни връзка с алкохола.
Ние възхваляваме най-скучните от всички наркотици и то въпреки че
водят до ужасни последствия.
И естествено ние обичаме нашите стимуланти: чая ни, кафето ни, енергийните напитки, захарта
и огромни индустрии са построени около тези субстанции,
които са ценени заради начина, по който променят съзнанието.
Това което всички тези променени състояния на съзнанието имат общо
е че никое от тях не е в опозиция на основното състояние на съзнанието, ценено от обществото -
което аз бих нарекъл "будното, годно за разрешаване на проблеми състояние на съзнанието",
което е полезно за по-ежедневните аспекти на науката.
Полезно е за практикуване на войни, полезно е за търговията, за политиката,
но мисля че всеки осъзнава, че обещанието за общество монополистично устроено
върху това състояние на съзнанието е кухо.
И че този модел вече не работи.
Че е развален по всеки един възможен начин, по който един модел може да бъде развален.
И много спешно ни трябва нещо, което да го замени:
огромните проблеми свързани с глобално замърсяване, които са в резултат от едностранчивото преследване на печалба,
ужасът от ядрено разпространение,
спектърът на глада,
че милиони си лягат гладни всяка нощ.
И ние дори не можем да разрешим тези проблеми
въпреки нашето будно, годно за разрешаване на проблеми състояние на съзнанието.
И погледнете какво се случва в района на Амазонка - белите дробове на планетата ни, този безценен дом на биологично разнообразие,
тропическите гори се изсичат и се заместват от ферми за соя,
за да можем да изхранваме добитъка, така че да можем всички ние да ядем бургери.
Само наистина безумно глобално състояние на съзнанието може да позволи такава мерзост да се случи.
И направих една бърза калкулация по времето на войната в Ирак.
Изглежда разходите по войната за 6 месеца
щяха да разрешат проблемът с Амазонка завинаги.
Щяха да са достатъчни да компенсират хората от Амазонка,
така че нито едо дърво нямаше да трябва да бъде отсечено,
да се грижат за този невероятен ресурс.
Обаче не можем да вземем това решение като глобално общество.
Можем да изхарчим безброй милиони по военно дело,
по омраза, по страх, по подозрения, по разделения,
но не можем да се обединим и да спасим белите дробове на планетата.
И може би ето защо
шамани от Амазонка организират един вид свои противоположни мисионерски акции
Когато съм питал шамани за болестта на Запада, те много просто отговарят:
"Вие хора сте скъсали връзката си с духа.
Ако не се свържете отново с духа, и то възможно най-скоро, ще накарате цялата постройка от карти
да се срути около вашите глави и нашите"
И вярно или грешно, те смятат че Аяхуаска е лечението за тази болест.
И много хора са повиквани в Амазонка, за да пият Аяхуаска
и шамани пътуват по Запада,
предлагайки отварата, често под радара, често излагайки се на индивидуален риск,
за да допринесат за промяна в съзнанието.
И е истина, че посланието на Аяхуаска, универсалното послание,
се отнася до свещеното, магическото, безцененното естество на живота на Земята
и взаимната зависимост на материалните и спиритуалните светове.
Невъзможно е да работиш с Аяхуаска за дълго без
да си дълбоко афектиран от това послание.
И нека да не забравяме че Аяхуаска не е сама
а че е част от древна световна система от таргетирана, внимателна и отговорна
промяна в съзнанието.
Скоро беше показано от учени, че напитката Кикеон, използвана в Елевзинските мистерии
в Древна Гърция, най-вероятно е халюциногенна отвара.
Също така, че напитката Сома на Ведите вероятно може би е базирана върху гъбата Аманита мускария.
Виждаме ДМТ в древно египетското дърво на живота,
имаме световната култура на оцелелия шаманизъм.
И всичко това се отнася за промененото състояние на съзнанието,
което е предназначено да ни помогне да намерим балансирана хармония.
Древните египтяни биха го нарекли Maât с Вселената,
да останем съзнателни, че нещото, за което сме тук на Земята,
въпреки че сме въплътени в материя, е всъщност фундаментално спиритуално пътешествие,
с крайна цел разтеж и осъвършенствана на душата,
пътешествие, което може да ни отведе до първопричината да станем хора.
И аз стоя тук и призовавам правото на свобода на словото,
за да мога да призова още едно право да бъде зачетено,
а именно правото на суверенитет върху съзнанието.
В нашето общество се води война срещу съзнанието,
и ако на нас, като възрастни, не ни е позволено да вземаме суверенни решения
за това какво да преживяваме с нашето съзнание, докато не причиняваме вреда на останалите,
включително решението да използваме отговорно древни и свещени халюциногенни растения,
тогава не можем да се наричаме свободни.
И е безсмислено нашето общество да обикаля света и да налага нашата форма на демокрация върху другите
докато ние подхранваме това гниене в сърцето на обществото ни
и не позволяваме индивидуална свобода върху съзнанието.
Даже може би по този начин си забраняваме следващата важна стъпка в еволюцията си,
като позволяваме на сегашното положение на нещата да продължава,
и кой знае може би дори нашата безсмъртна съдба.
Благодаря ви дами и господа.
Благодаря.